Tazrawt-inu mazal tettkemmil, ruḥeɣ ɣer xalti Jeǧǧiga.Di leɛmer-is 72 n yiseggasen, seqqseɣ-tt ɣef leɛwacer-agi, d acu n tgella i ttheggin Iwaquren i lɛid ameqqran.Tenna-d, lɛid-agi nettfeṭṭif-it nezzeh, zik ulac axxam ur neksib ara lmal, ɣef wakken i neẓra, lɛid ameqqran yettwassen s tmezla,zellun ama d iḥuliyen, izamaren neɣ kra ad jemɛen idrimen ad d-aɣen aɛejmi, ad tezlun ass n tsewwiqt, yal yiwen ad yawi amur-is.